в҃-мъ стіхосло́віи сѣда́ленъ, гла́съ д҃: ликовству́етъ свѣ́тлѡ вѣ́рныхъ всѐ мно́жество, рыда́етъ же де́мѡнское во́инство, ви́дяще многоимє́нныя сія́ющя пра́здники бж҃ія мт҃ре, убл҃жа́ему бж҃ію мт҃рь бж҃е́ственными пѣ́сньми: идѣ́же бо бг҃опрія́тнѡ сла́вится пребл҃гослове́нная бцд̑а влд̑чца, бг҃оизбра́нная ѻтрокови́ца, непрія́зни паде́ніе, хрс̑тіа́нѡмъ же крѣ́пкое утвержде́ніе